# Dunkerque-i csata

### A Wikipédiából, a szabad lexikonból.

Dunkerque-i csata
A szövetséges csapatok bekerítése Flandriában 1940 tavaszán

Konfliktus: | II. világháború
Időpont: | 1940. május 26 - június 4.
Helyszín: | Dunkerque, Franciaország
Eredmény: | Német győzelem

Szembenálló felek
Egyesült Királyság Belgium Franciaország | Németország
Parancsnokok
Lord Gort Bertram Ramsay Maxime Weygand | Gerd von Rundstedt Ewald von Kleist
Szembenálló erők
kb. 400,000 katona | kb. 800,000 katona
Veszteségek
32,000 halott 36,000 hadifogoly 9 romboló 200 kisebb hajó 177 repülőgép | 20,000 halott és sebesült több mint 100 tank 132 repülőgép

A dunkerque-i csata a II. világháború egy nagy ütközete volt 1940. május 26. és június 4. között. A harcoló felek a La Manche csatorna partján védekezésbe kényszerült francia-brit szövetség, illetve a Harmadik Birodalom Belgiumba betörő csapatai voltak. A csatához szorosan kötődik a brit Dinamó hadművelet, melynek keretében 330 000 szövetséges katonát menekítettek a Csatorna túlpartjára.

## [szerkesztés] Háttér

1940. május 10-én a nyugati fronton véget ért az ún. furcsa háború. A német "A" Hadseregcsoport betört Belgiumba és Luxemburgba, gyors páncélososzlopai az Ardenneken át mélyen előrenyomultak a francia-belga határvidéken. Ettől északkeletre a "B" hadseregcsoport rövid harcokban elfoglalta egész Hollandiát és előre nyomult Brüsszel térségébe.

A Brit Expedíciós hadsereg, illetve az 1. és 7. Francia Hadsereg a Belgium nyugati részébe vonult be, hogy ott védekező állásokat foglaljon el a németek ellenében. A német támadóék Aras mellett május 20-án szétverte a brit és francia páncélos erőket, majd egy nappal később Bolougne térségében kijutott az Atlanti-óceán partjára, kettévágva ezzel a frontvonalat. A brit-francia szövetség főerői a frontvonaltól északra rekedtek. Május 22-én a németek ostrom alá vették Calaist, május 24-én pedig a német páncélosok már Dunkerque külterületén voltak. Ekkor Adolf Hitler parancsnokai kifejezett ellenvetése ellenére leállíttatta a Wehrmacht előrenyomulását, meghiúsítván ezzel a brit erők teljes megsemmisítését. A furcsa parancs a mai napig Hitler legvitatottab utasításainak egyike. Egyik oka lehetett, hogy a páncélosok túlságosan előre törve védelem nélkül maradtak, és a gyorsan megnyúlt utánpótlási vonalakkal könnyen gond lehet. A másik magyarázat szerint Hitler Hermann Göringnek akarta gyakorlatozásra átadni a helyzetet, mivel Göring azt igérte, majd a Lufwaffe elintézi a dolgot.

## [szerkesztés] A lángoló hídfő

Lord Gort, a Brit Expedíciós hadsereg parancsnoka 1940. május 24-én elrendelte a brit erők kimenekítését Franciaországból. Az evakuálásra váró brit erőknek a parancs szerint a Dunkerque melletti partszakaszon kellett gyülekezniük. A zóna védelmét az utolsó brit evakuálásáig kellett folytatni. A Dinamó Hadművelet május 27-én vette kezdetét.

A hadsereg evakuálására Nagy-Britannia teljes honi hadiflottáját mozgósította. A hadihajók mellett halászhajók, a Temze kishajói, bárkák, jachtok is részt vettek a műveletben. A hajók fogadására teherautókból ideiglenes mólókat emeltek a tengerparton.

Május 28-án a belga hadsereg letette a fegyvert. Ugyanezen a napon Adolf Hitler módosítván korábbi utasítását, parancsot adott a Dunkerque környékén rekedt szövetséges hadseregek megsemmisítésére. A Wehrmacht és a Luftwaffe támadásai nyomán a szövetségesek által birtokolt terület egy 5 kilométer széles tengerparti sávra zsugorodott. A bombázások kiterjedtek Dunkerque kikötőjére, a partvidéken összeszorult katonákra és a brit hajókra.

Az evakuálás folyamán kimenekítették a teljes brit hadsereget, illetve a francia, belga hadsereg egyes alakulatait. Az evakuálás egy hete alatt 330 000 szövetséges katona menekült el Európából. Teljesen megsemmisült, vagy a németek kezére jutott a kimenekített katonák fegyverzete, hadianyagai és járműállománya. Elsüllyedt a brit flotta 9 rombolója és több mint 200 kisebb hajója. A dűnéken 32 000 szövetséges katona holtteste maradt.

1940. június 4-én a németek elfoglalták Dunkerque-öt, a védekező szövetséges seregek maradványai (36 000 fő) pedig megadták magukat.

## [szerkesztés] Következmények

Dunkerque dűnéin hadifogságba esett brit katonák, Dunkerque, 1940.

A dunkerque-i csatában megsemmisültek a szövetséges hatalmak főerői. Franciaország elveszítette hadseregének legütőképesebb alakulatait. A csata után hitét vesztett Franciaország gyakorlatilag nyitva állt a német hadak előtt. Nagy-Britannia súlyos, de nem megsemmisítő vereséget szenvedett a csatában. A Dinamó Hadművelet során evakuált 330 000 katonát pedig rövid időn belül sikerült ellenállásra képes új hadsereggé fejleszteni. Németország – bár győzött – időt veszített. A Dunkerque-nél elvesztegetett pár nap elég volt ahhoz, hogy Anglia lélegzetvételnyi szünethez jusson.

### [szerkesztés] Források

- Robert Jackson: Lángoló hídfő (Dunkerque 1940); Kossuth, 1980 Budapest

A lap eredeti címe "http://hu.wikipedia.org../../../d/u/n/Dunkerque-i_csata.html"

Kategóriák: II. világháború | Csaták

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Brezhoneg
- Deutsch
- فارسی
- Français
- Hrvatski
- Italiano
- 日本語
- 한국어
- Nederlands
- Português
- ไทย
- 中文